**Nylig avdød:** Artikkelen handler om en person som døde nylig. Slike biografier kan bli hyppig endret og oppdatert. Les som vanlig Wikipedia med kritisk sans.

**Peter-Michael Kolbe** (1953–2023) var en tysk roer og en av de beste singelscullerroerne gjennom tidene. Han vant 11 OL- og VM-medaljer i singelsculler, inkludert 5 gullmedaljer i VM i singelsculler. Kolbes rivalisering med Finlands Pertti Karppinen, som strakk seg over 14 år, er legendarisk.[]

Karriere
--------

I 1975 vant han sin første VM-tittel i singelsculler, og for denne prestasjonen ble han kåret til årets sportsutøver i Tyskland og gikk inn i OL 1976 som favoritt. På dagen for den olympiske finalen var vinden tøff og forholdene vanskelige. Kolbe ledet hele konkurransen, kun for å bli passert av Pertti Karppinen som lå bak i de tidlige fasene av racet. Kolbes belønning var sølvmedalje. Tyskland boikottet Sommer-OL 1980 i protest mot den sovjetiske invasjonen av Afghanistan, og Kolbe forlot singelsculleren og gikk over til åtter og deltok i flere internasjonale løp. Hans rival Karppinen vant gull i OL.[]

Under OL i 1984 møtte han rivalen Karppinen nok en gang. Kolbe kjempet og fikk ledelsen tidlig. Han begynte langsomt å dra i fra de andre roerne mens Karppinen lå langt bak. Over de siste tusen meterne fortsatte Kolbe å dra fra feltet, men Karppinen kom seg tilbake i løpet igjen. Med 150 meter igjen av distansen, tok han igjen en sliten Kolbe og gikk videre til å vinne sitt tredje olympiske gull.[]

Både i OL i 1976 og 1984 skilte Karppinen og Kolbe seg fra feltet som gjorde at et flerbåtskappløp ble til en tobåtskamp. De to er de beste scullerne i verden. De kjørte mot hverandre flere andre ganger, og deres løp var alltid velrodd og hardt kjempet. I motsetning til i OL slo Kolbe oftere sin rival i verdensmesterskapet, enn ikke.[]

Under Sommer-OL 1988 slo han endelig Karppinen i et mesterskap, men det var en ny sensasjon, nemlig Thomas Lange, som vant løpet. Nok en gang tok Kolbe sølv og Karppinen kom ikke en gang til finale. Kolbe var jevnt rask. I alle hans VM- og OL-løp var det kun Karppinen, Lange og Andrew Sudduth som slo han i en vanlig rigget båt. I 1994 ble Kolbe direktør i det tyske roforbundet.

OL-medaljer
-----------

* 1976 Canadas flagg Montréal - Sølv Sølv i roing, singelsculler  Vest-Tyskland
* 1984 USAs flagg Los Angeles - Sølv Sølv i roing, singelsculler  Vest-Tyskland
* 1988 Sør-Koreas flagg Seoul - Sølv Sølv i roing, singelsculler Vest-Tysklands flagg Vest-Tyskland

Referanser
----------

1. ↑   sports-reference.com, «Peter-Michael Kolbe», Sports-Reference.com olympisk utøver-ID ko/peter-michael-kolbe-1, besøkt 31. januar 2020[Hentet fra Wikidata]
2. 1 2   World Rowing athlete database, «Peter-Michael Kolbe», World Rowing-ID 4523f1ed-06a8-4937-8bee-eb0af3cf6b0e, besøkt 8. mars 2021[Hentet fra Wikidata]
3. ↑   www.lequipe.fr[Hentet fra Wikidata]
4. ↑   www.abendblatt.de[Hentet fra Wikidata]

Eksterne lenker
---------------

* (de) Peter-Michael Kolbe – Munzinger Sportsarchiv Rediger på Wikidata

* (en) Peter-Michael Kolbe – Olympics.com Rediger på Wikidata

* (en) Peter-Michael Kolbe – Olympic.org Rediger på Wikidata

* (en) Peter-Michael Kolbe – Olympedia Rediger på Wikidata

* (en) Peter-Michael Kolbe – FISA Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Deutsche Biographie **·** VIAF **·** GND **·** Munzinger (sport)
 |